U-I-56/91
Natisni
Opravilna št.:
U-I-56/91
Datum odločitve:
9. 4. 1992
Objavljeno:
OdlUS I, 24
ECLI:
ECLI:SI:USRS:1992:U.I.56.91
Akt:
Odlok Občinske skupščine Radovljica o določitvi pomožnih objektov in naprav, ki se lahko gradijo brez lokacijskega dovoljenja (Ur. list 9/91), 7. tč. 2. čl., 6. in 7. čl.
Izrek:
Postopek za oceno ustavnosti in zakonitosti izpodbijanih določb odloka se ustavi.
Evidenčni stavek:
Če so sporne določbe odloka usklajene z ustavo in zakonom, teža, obseg in narava pravnih posledic pa po presoji sodišča ni taka, da bi zahtevala oceno ustavnosti in zakonitosti že razveljavljenih spornih določb odloka, ustavno sodišče postopek ustavi.
Geslo:
Oddaljenost ograje od meje.

Dela, za katera ni potrebno lokacijsko dovoljenje - priglasitev dela.

Urejanje zakonske materije z občinskim odlokom (prekoračitev zakonskih pooblastil).

Presoja pravnih posledic.
Pravna podlaga:
Ustava 1974, 321. člen.

Zakon o urejanju naselij in drugih posegov v prostor (ZUN), 51. čl.

Zakon o postopku pred Ustavnim sodiščem SR Slovenije (ZUSS), 22., 4. al. 2. odst. 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Uprava inšpekcijskih služb za Gorenjsko, Urbanistični inšpektorat Radovljica
Datum vloge:
10. 6. 1991
Vrsta odločitve:
sklep
Vrsta rešitve:
ustavitev
Dokument:
US15779
Dokument v PDF obliki:
U-I-56-91.pdf
112 KB
Prenesite datoteko
U-I-56/91-
9/4-1992
S K L E P
Ustavno sodišče je v postopku za oceno ustavnosti in zakonitosti odloka Skupščine občine Radovljica o določitvi pomožnih objektov in naprav, ki se lahko gradijo brez lokacijskega dovoljenja, začetem na pobudo Uprave inšpekcijskih služb za Gorenjsko, Urbanističnega inšpektorata Radovljica, na seji dne 9/4-1992
s k l e n i l o :
Postopek za oceno ustavnosti in zakonitosti 7. točke 2. člena, 6. in 7. člena odloka o določitvi pomožnih objektov in naprav, ki se lahko gradijo brez lokacijskega dovoljenja (Uradni list RS, št. 9/91), se ustavi.
O b r a z l o ž i t e v
Ustavno sodišče je na seji dne 19/12-1991 s sklepom delno sprejelo pobudo in začelo postopek za oceno ustavnosti in zakonitosti 7. točke 2. člena, 6. in 7. člena odloka Skupščine občine Radovljica o določitvi pomožnih objektov in naprav, ki se lahko gradijo brez lokacijskega dovoljenja.
Dne 18/2-1992 je Skupščina občine Radovljica sprejela odlok o spremembah odloka o določitvi pomožnih objektov in naprav, ki se lahko gradijo brez lokacijskega dovoljenja. Objavljen je v Uradnem listu RS, št. 14/92.
S spremembo odloka so bile spremenjene oziroma razveljavljene sporne določbe odloka, zoper katerega je ustavno sodišče na podlagi pobude Uprave inšpekcijskih služb za Gorenjsko, Urbanističnega inšpektorata Radovljica, začelo postopek za oceno ustavnosti in zakonitosti. Ker so bile sporne določbe odloka usklajene z ustavo in zakonom, teža, obseg in narava pravnih posledic pa po presoji sodišča ni taka, da bi zahtevala oceno ustavnosti in zakonitosti že razveljavljenih spornih določb, je ustavno sodišče postopek ustavilo.
Ta sklep je ustavno sodišče sprejelo na podlagi 22. člena in 4. alinee drugega odstavka 25. člena zakona o postopku pred Ustavnim sodiščem SRS (Uradni list SRS, št. 39/74 in 28/76).
P r e d s e d n i k
dr. Peter Jambrek